Našteli bomo deset košarkarjev,
ki bodo predstavljali ZDA na olimpijskih igrah leta 1992.
O tem, kdo bo igral, je veliko ugibanj.
Razmišljal sem o svojem naslednjem koraku,
ko me je poklical komisar Stern in rekel:
"Zdravo, Earvin. Radi bi, da igraš na olimpijadi."
Za dobro ekipo potrebujete vrhunskega vodjo.
Magic Johnson s petimi pokali v ligi NBA dokazuje, da je vrhunski.
Takoj sem se navdušil.
Nato pa je rekel: "Vendar imamo težavo."
"Kakšno?"
"Larryja in Michaela."
Poklical sem Larryja in rekel: "Poslušaj, LB. To bo naš zadnji nastop.
Moramo igrati. Moraš igrati."
Rekel sem, da najverjetneje ne bom.
Da niti tega ne vem, ali bom zdržal vso sezono.
Rekel je: "Earvin, moj hrbet. Kaj pa vem."
Rekel sem, da mora samo stati v kotu ali na vrhu rakete.
"Samo to. Podajal ti bom. Ti boš moral samo dajati koše."
"To pa še zmoreš, ne?"
"Tudi z zaprtimi očmi."
Moram biti v moštvu, tudi če ne morem igrati.
Naposled je privolil.
Drug trd oreh je bil Michael.
Michael, ste se že odločili,
ali boste igrali na olimpijadi?
Zelo rad bi, ampak po mojem bi preveč trpelo
moje igranje za Chicago Bullse.
Ta hip ne verjamem, da bom sodeloval.
Rekel sem mu: "Poslušaj.
Pred smrtjo sem hotel igrati s tabo in Larryjem.
Uživali bomo v druženju.
Tako še nismo bili skupaj."
Moral sem ga prepričevati, a naposled je privolil.
Sanjsko moštvo.
Košarkarski stroj, v katerem so Magic, Michael, Ewing in Bird.
Najboljši iz lige NBA.
Zaradi njih je bilo razburljivo. Vsi so govorili o tem.
Razvnel je Barcelono.
Magic! Magic!
ČAROBNI TRENUTKI – AMERIŠKI KOŠARKAR OSVOJIL ŠPANCE
Nisem pričakoval, da bo drugih devet kompenziralo moje pomanjkljivosti.
Na treningih sem verjetno odigral najboljšo košarko v svojem življenju.
Kot morilec z otroškim obrazom je bil.
Vsak dan je dal vse od sebe.
Dokazati je želel, da se je vrnil.
Jaz pa njemu, da je prišla nova generacija.
Veliko smo se družili. To nas je povezalo.
PRIJATELJ IN REŽISER
V Barceloni sem kartal z Magicom, Charlesom Barkleyjem in MJ-em.
Zbadali smo se kot bratje.
Michael je verjetno največji nakladač, kar jih je.
Magic se mu ni dal.
Neznansko tekmovalna človeka, ki nista hotela izgubiti.
Igrali bomo.
Neizprosni bomo. Prišel sem po zmago.
SANJSKO MOŠTVO V FINALU S HRVAŠKO
Sanjsko moštvo za ZDA. Môra za nasprotnike.
Če bi nam uspelo ohraniti tolikšno energičnost…
Potem bi imeli veliko možnosti za zmago.
Magic je moštvu za OI 1992 brez dvoma priskrbel dodatno vrednost.
Po pričakovanjih so v Barceloni osvojili zlato.
Sanjsko moštvo sem potreboval, da mi je potrdilo,
da bo z mano vse v redu.
Da bom še dolgo tukaj.
Da še lahko igram košarko, da je moje telo močno.
Takrat sem se že navadil na zdravila.
Upanje je vlival več deset milijonom ljudi…
KOMISAR LIGE NBA
…s podobno diagnozo.
Videli so, da Magic igra na najvišji ravni.
V tistem obdobju
se je Magic začel z Davidom pogovarjati o vrnitvi v ligo.
Ko nekdo zapusti šport, v resnici ne gre za tekme.
Gre za to, da si eden od fantov.
In jaz sem to moral biti še enkrat.
Pred slabim letom
se je zdelo, da Magic Johnson ne bo več igral košarke.
Zvezdnik Lakersov se je upokojil zaradi virusa, ki povzroča aids.
Toda potem je s sanjskim moštvom osvojil olimpijsko zlato
in zdaj je spet v ligi NBA.
Nisem se poslovil tako, kot sem želel.
To ni idealen konec.
John Wayne je vedno odjahal v sončni zahod tako, kot je hotel.
Po svoje.
Končno.
To je zame čudovit dan.
Zelo sem se trudil, da bi se vrnil.
Presrečen sem, da sem nazaj.
Samo to želim povedati.
Nazaj sem ga želel iz sebičnih razlogov.
Z Magicom bi lahko spet zmagali.
Se vrnili v finale.
Da bi Lakerse spet lahko vodil na igrišču.
Že ko govorim o tem, čutim mravljince po hrbtu.
Toda Earvinova vrnitev je burila duhove.
Nekaterim v ligi ni bila všeč.
MAGICOV AGENT
Malone je to javno povedal.
Če v koga trčim… Ne nujno v Magica.
V kogarkoli.
Toda če je nekdo okužen z virusom za aids,
bom le stežka pokazal tako igro, kot sem je sposoben.
Če ljudje tega ne morejo spoštovati, tudi prav.
Takih izjav iz ust tako prepoznavnega igralca
ni bilo mogoče preslišati.
S Karlom sem nedavno igral.
Na ekshibicijski tekmi, v sanjskem moštvu…
Zdaj pa noče proti meni igrati v redni sezoni?
Kot da bi mi zasadil nož v hrbet.
ŠPORTNI TRENER
Potem pa se je zgodilo še nekaj.
V Severni Karolini smo igrali na predtekmovalni tekmi.
Magica je po nesreči nekdo opraskal.
Minuta odmora.
Ko se je usedel,
sem se ozrl navzgor in videl, da so vame uprte vse oči in kamere.
Po izrazu na obrazih sem vedel, da je igralcem nelagodno.
Drugače so se držali, vedli.
KRILNI IGRALEC
Neverbalno so komunicirali.
"Zakaj vsi strmijo?"
Spomnim se, kako so novinarji govorili. "O bog.
Magica je nekdo opraskal. Krvavi.
Kaj bodo naredili?"
V hlačnem žepu sem imel rokavice.
Imeli smo pravila. Jaz sem jih napisal.
Rokavic si pa res nisem mogel nadeti.
Če bi jih, bi se vsi spravili name.
Govoriš, da se ga od njega ne moremo nalesti.
Zakaj si potem nadevaš rokavice?
Videl sem strah na obrazih.
In kamere so me še vedno snemale.
Bilo je prehudo.
To bi se dogajalo vse leto.
Magic se je poslovil, še preden se je dobro vrnil.
Košarkarski velezvezdnik je povedal, da se dokončno umika
zaradi spornosti odločitve, da igra, čeprav je okužen z virusom za aids.
Povsod so ga vlačili po zobeh.
Veselje je splahnelo,
toda za Magica mi je bilo hudo, ker je še bil dober igralec.
Prejšnjikrat ste rekli, da vas je Bog ustvaril za igranje košarke.
Kaj o tej izjavi mislite zdaj?
Gotovo ste zelo razočarani.
Ljudje ne razumejo, da smo kot mulci…
Razmišljali smo samo o košarki.
Takrat nam je pomenila vse na svetu.
Rekli ste, da se želite posloviti kot John Wayne.
-Ja. -Tako, kot želite vi.
-Res je. -Zdaj ne boste imeli te priložnosti.
Idealen konec bi bil, če bi igral to sezono.
Toda moj film ne bo imel konca.
S Cookie sva bila s prekinitvami skupaj
od svojega 18. leta, takrat pa sva bila poročena.
Pričakovala sva otroka.
Imela sva Andreja.
Z Andrejem sta zelo povezana.
To je bil za naju pomemben trenutek.
Družina Johnson bo dobila novega člana.
Magic, podatki o Earvinu Johnsonu III.
Težek je štiri kilograme. Čestitamo.
FINALE LIGE NBA
Hvala. Najlepša hvala.
Ko se je EJ rodil, se mi je odvalil kamen od srca.
Vedno so rekli samo: "Po tem, kar vemo o tej bolezni…
Če je nima mama, je nima niti otrok."
Pa me je vseeno glodalo:
"Bo zdrav? Bo z njim vse v redu?
Bo bolan?"
Toda dobila sem krasnega fantiča.
Zdrav je bil kot dren. Pravi blagoslov za naju.
Ojla.
Čedna si.
-Nehajte. -Prinesita Earvina III.
Magic v svoji knjigi pravi… Res je slika.
Bil je pri porodu. Cookie je potiskala.
Ko je zagledal glavico… Kaj si naredil?
Vsem sem rekel: "Stojte."
Res je.
Pogledali so, češ, kaj je narobe?
"Moj otrok se mora roditi ob pesmi Luthra Vandrossa."
Čeprav sva imela novorojenčka in je bil Earvin resnično super,
je bilo videti, da se počuti izgubljenega.
Nisem igral košarke, ki sem jo oboževal. To me je bolelo.
Nisem bil v garderobi, na avtobusu,
nisem se vsak večer hodil bojevat z moštvom.
S košarko sem bil obseden. In s tem, da moram biti najboljši.
Vse življenje sem bil obseden z osvajanjem pokalov.
Samo v košarki je znal tekmovati.
MENEDŽER
Kaj naj z življenjem naredi genij za košarkarsko žogo,
ki na vrhuncu kariere neha igrati?
Kaj bo naredil, da bo potešil strast do košarke?
Vsak dan sva se pogovarjala o tem.
BRANILEC
Kdo si in kaj boš postal?
Ker ne moreš biti to, kar želiš.
Moral sem razmisliti,
kaj bom počel.
V otroštvu sem bil reven, a le gmotno.
Vedno sem razmišljal širše,
zunaj meja svoje skupnosti.
V mojem otroštvu so po televiziji stalno kazali slaven oglas za milo Camay.
Nekatera dekleta menijo, da je dovolj, da so čista.
Jaz hočem več od čistoče.
V njem je bila velika okrogla kad. Rekel sem,
da bom nekoč tako imel tudi jaz.
Vsem sem to govoril. Oni pa, da sem nor.
Otrok je bil. "Utihni že, mali.
Ne boš imel take kadi."
Ali: "Tega pa že ne boš naredil." Ker si nismo znali predstavljati.
Tiste stvari so imeli ljudje, ki nam niso bili podobni.
Lansing je bil kot… Ste gledali film Služkinje?
Zaploskajmo služkinjam.
V mladosti sva delala v podeželskem klubu.
Zbadala sva se. On je notri čistil čevlje,
jaz pa sem zunaj delal kot kedi.
Pozneje mi je rekel, da sem bil poljski delavec,
on pa je delal v veliki hiši.
Tak je bil Lansing.
Ampak veste, vedno sem imel visokoleteče cilje.
Ko sem si nekaj zadal, sem to tudi uresničil.
Ampak oče mi je govoril, da se moram za vse potruditi.
Delal je za General Motors.
Ves čas je imel dve ali tri službe.
BRAT
Delal je na Shellovi bencinski črpalki, nato pa še osem ur v GM-ovi tovarni.
Imel je smetarski voz. Pobirali smo smeti.
Mojima bratoma je bilo nerodno, kadar sta morala to početi.
Ker so ju prijatelji videli.
Sram nas je bilo.
Naši otroški prijatelji so nas zbadali s številko 857.
Bila je na boku voza.
Zaradi tega sem se velikokrat stepel.
Meni je bilo vseeno, ali me vidijo.
Hotel sem biti z očetom.
Bil je moj vzornik.
Živel sem blizu. Videl sem ga odraščati.
Od malih nog.
Od očeta se je veliko naučil.
Prevzel je vrednote svojih staršev.
Zelo živo se spomnim.
Rekel sem: "Ati, malo denarja bi rad.
V kinu igra Godzilla."
GODZILLA PROTI KING KONGU (1963)
Vsi v soseski so hoteli iti gledat ta film.
Predvajali so ga v mestnem kinu.
On pa je rekel: "Nimam denarja.
Ampak pojdi z mano." "Prav," sem rekel.
Odpeljal me je v garažo in rekel:
"To so lopata, grablje in kosilnica."
Odvrnil sem…
On pa: "Če hočeš dolar,
uporabi eno od teh orodij in si ga prisluži."
Molil sem, da bi v Lansingu snežilo,
da bi lahko kaj zaslužil.
V soseski sem vedno z nečim nekaj zaslužil.
Vse njegovo življenje sem bil podjetnik.
Sicer me ne bi spoznal.
Earvin je zanj delal čez poletje.
Honorarno je delal za Grega Eatona.
Earvin je vedno prišel pravočasno in odšel, ko je bilo vse…
Ko je opravil naloženo delo.
Ne zna biti polovičarski.
Izpraznila sva koš za smeti, pospravila pisarno.
Živo se spomnim, da se je Earvin usedel za mizo.
MAGIC NA PRODAJ NAJBOLJ ISKANI KOŠARKAR
Noge je dal na mizo.
Vstopil sem, ko je sedel z nogami na moji pisalni mizi.
"Kaj počneš?" "Vas igram.
Ta hip sem vi." Smejala sva se.
Res se je videl kot poslovneža.
O tem je govoril, ko sva se pogovarjala, kaj bova počela po koncu kariere.
Bili smo v zadnjem delu avtobusa.
Vprašali so: "Buck, kaj bi rad postal?" Klicali so me Buck.
Rekel sem: "Imel bom podjetje. Poslovnež bom."
Vendar nisem vedel, kako naj se tega lotim.
Najprej sem poklical dr. Jerryja Bussa.
Šel sem k njemu.
Zanimalo ga je, kaj bi še rad počel, razen igral košarko.
Vedno me je to vprašal.
"Earvin, kakšne cilje imaš? O čem sanjaš?"
Nato pa: "Kako boš uresničil ta cilj, te sanje?
Kako boš dosegel to, kar si želiš?"
Earvin je rekel, da bo uporabil svojo slavo
in spoznal poslovneže.
Kamera, pozor.
Nekateri so ga veliko naučili o poslu.
In to znanje je izrabil.
Jerry Buss ga je ogromno naučil.
Michael Ovitz tudi.
Michael Ovitz
je Earvina res veliko naučil.
Usedel se je sem. Pogovarjala sva se o možnostih.
HOLLYWOODSKI VELEAGENT
Pogovor je začel takole: "Nočem biti štiridesetletni
upokojeni športnik, ki iz dolgčasa prodaja avtomobile.
Rad bi bil poslovnež."
Povedal sem mu, da je to zahtevna naloga.
Najprej sem mu rekel, naj se naroči
na Wall Street Journal, Fortune,
BusinessWeek, Forbes.
To je bila zanj učna ura.
Poklicala sva direktorja Coca-Cole.
"Magic Johnson bi se rad dobil z vami."
"Želim se dobiti z direktorjem PepsiCoja."
Šla bova na Pepsi. To je počel po vsej državi.
Občasno me je poklical in prosil za nasvet.
Earvin je rekel: "Marsičesa se moram naučiti.
Vzeti si moram čas in pokazati pripravljenost, da se tega naučim."
Earvin se je vedno zavedal,
da je velika športna zvezda.
Po mojem je mislil,
da ga bo to v podjetništvu oviralo.
Globoko v sebi se je bal,
da ga ne bodo jemali resno. Da bo vedno le zagnan športnik.
Prilagajanje je bilo zahtevno. Ljudje o športnikih nečesa ne razumejo.
Tvoje dneve načrtujejo drugi.
Potem pa ni bilo nikogar, ki bi mi rekel, naj kaj naredim.
Zmeden sem bil.
Nič me ni osmišljalo.
Osmišljali so me Lakersi, jaz pa sem moral energijo,
strast in ljubezen posvetiti nečemu drugemu, ne košarki.
Vedeti sem moral, kako naj se tega lotim,
kam naj se obrnem.
29. APRIL 1992
Javljamo se iz Great Western Foruma.
Spomnim se, da sva šla v Forum na tekmo.
Z Earvinom sva šla tisti večer na tekmo.
Earvin Magic Johnson.
Po koncu tekme sva se odpravljala,
ko smo zaslišali objavo.
Nisva mogla s stadiona.
…proti Culver Cityju.
Množica je utihnila. Povedal vam bom, zakaj.
V Los Angelesu so nemiri.
Tri kilometre od Foruma.
Spomnim se, da so rekli:
"V bližini so izbruhnili nemiri.
Priporočamo vam, da ne zapuščate stadiona,
dokler ne ugotovimo, ali lahko varno odidete."
Ko so nam končno dovolili ven, sva z Earvinom sedla v avto.
Ko sva se vozila, me je stiskalo pri srcu.
Porotniki so razsodili v zadevi o nasilnosti losangeleške policije.
Štiri policiste, ki so jih posneli, da so pretepali neoboroženega moškega,
so spoznali za krive v samo eni točki obtožnice.
Bili smo v središču Los Angelesa.
V središču nemirov.
NAVIJAČ
Če zdaj razmišljam o tem…
Vsako dejanje sproži odziv.
Mi pa se zelo dolgo nismo odzvali.
Vselej smo nastavili še drugo lice.
Tisti dan pa smo to poslali k vragu.
Ko pomislim na Rodneyja Kinga in nemire…
Ni mi bilo všeč, da smo razdejali svojo sosesko.
Črnci so požigali svoje lokale.
To je prizadelo South Central, Compton…
Prizadelo je veliko krajev.
Požgali so lokale, ljudje so izgubili delo.
Marsikje sem videla, da so ljudje prišli v službo
in se zjokali, ker niso imeli več kje delati.
Številni črnski voditelji so me poklicali, rekli, da me potrebujejo.
Da imam vpliv in da mi bodo ljudje prisluhnili.
Da moram sodelovati.
Ves segment populacije, ki je ostal prezrt
in zapostavljen, ki je poslušal le prazne obljube…
DEMOKRAT IZ GEORGIE
Malenkostna dejanja ne bodo zalegla. Narediti moramo veliko več.
To je bil zame začetek nečesa, kar se je moralo spremeniti.
Rekel sem: "Svoje podjetje moram zgraditi v revnih četrtih."
Če ne bom izboljšal položaja črncev,
potem so osvojena prvenstva figo vredna.
Ljudi moram pozvati, naj začnejo obnavljati.
"Veste, kaj mi bo pomagalo?
Pisarno potrebujem."
Vsak dan bom šel tja. Spet bom imel urnik.
Prvega razgovora se zelo živo spomnim.
OPERATIVNA DIREKTORICA
Vstopila sem v pisarno
in takoj je postal Earvin Johnson.
Ni bil več Magic Johnson.
Ta je ostal na igrišču.
Earvin je v meni videl nekaj,
česar jaz nisem opazila.
Videl je, kako sem govorila o skupnosti, v kateri sem odraščala,
Odraščala sem v losangeleškemu South Centralu.
V Los Angelesu sem živela v času nemirov, sredi nemirov.
Plamene sem videla iz stanovanja.
Toda svojo sosesko, svojo skupnost sem imela rada. In…
Bilo je težko.
Moja soseska iz otroštva je bila vsekakor prezrta.
Tam ni bilo verig s kavarnami.
In kinematografov, ki prikazujejo uspešnice.
Videla sva, kako si črnci
in Latinoameričani
najbolj od vsega želijo svojo družino peljati
v kino.
Da je to zanje še cenovno dostopno.
Toda za ogled filma smo se morali odpeljati drugam.
Do najbližjega kina z uspešnicami smo se vozili pol ure, 40 minut.
Filmi so bili vedno del mojega in Cookiejinega življenja.
Na prvem zmenku sva šla v kino.
Hecno, to rada počneva še zdaj.
V petek zvečer greva v kino.
Dobil sem se s Kenom Lombardom.
Spoznal se je na kinematografe.
POSLOVNI PARTNER
Earvin je jasno povedal, da ima rad kino,
da ga ta posel zanima.
To je bila moja prva velika naložba.
Za naju je bila to priložnost, da vstopiva v branžo,
se poslovno razvijava v manjšinskih skupnostih.
Tega takrat ni počel nihče.
S sestanka sem odšel prepričan, da je Earvin pravi partner.
Peter! Peter!
Prišel je s Kenom Lombardom.
Rekla sta: "Veva, da se ukvarjaš s filmom, da hočeš biti tam, kjer so gledalci.
Poznava deželo, v kateri vsi najraje hodijo gledat filme.
Vsi prebivalci.
To so zelo napredni in dinamični obiskovalci kinodvoran.
Ogromno lahko zaslužiš."
Prav to sem želel slišati. Po vsem svetu smo širili poslovanje.
Vprašal sem, kam moram.
Rekel je: "8 km od tod, v Baldwin Hills."
Tam se združujejo gospodarske potrebe ter želje in ustvarjalna priložnost.
Lahko bi osmislili skupnost.
To je bila zelo močna izjava.
Iztegnil sem roko in rekel, da sem za. On to lahko potrdi.
Vedeli smo, kaj mislijo vsi drugi.
Na meji ozemelj tolp Bloods in Crips je.
Na križišču ozemelj različnih tolp.
od soseske Rollin' 60s po Crenshawu do Jungla,
ki je rajon P. Stonesov.
En incident, pa bi šlo vse po gobe.
Vsi so mislili, da se bo to zgodilo.
To me je razjezilo. Moral sem dokazati, da se motijo.
Rekel sem: "Ken, pokliči vodje.
Zajtrkovati hočem z vodjem Cripsov in vodjem Bloodsov."
"Prav. Si prepričan?"
"Ja," sem rekel.
In sva šla.
Z mano je bilo šest ali sedem ljudi.
Njiju jih je spremljalo 35.
Rekel sem: "Do nobenega nočem biti nespoštljiv.
Povedat sem prišel,
da bo ta kino pomagal vsej črnski skupnosti.
Rad bi, da prideta.
Da prideta vajini družini.
Toda strinjati se morata, da tam ne sme biti nasilja.
Ne pred kinom ne v njem.
Ustvarjam delovna mesta.
Če poznata koga, ki bi rad delal, ga bom zaposlil."
Vsi so ga spoštovali. Nihče ga ni poznal kot poslovneža, a so ga spoštovali.
Vsi Losangelešani so nori na košarko, navijajo za Lakerse.
Seveda so imeli radi Earvina.
In tako se je začelo.
Dokler Magic ni začel graditi kinematografov,
se mi je fučkalo zanje.
Magic je postal junak, ker je držal besedo.
Službo je dajal ljudem, ki so bili odpisani.
To je bilo zelo pomembno.
Filmi imajo v naši kulturi veliko vlogo. Toda ponekod nimajo nobene.
Toda nekaj čarobnega to spreminja.
To je multipleks, ki ga je Magic Johnson zgradil
v središču losangeleškega okraja Crenshaw.
Odprtje je bilo veličastno.
Živela sem za vogalom. Vsi krajani so prišli.
Ponujamo velikanske zaslone,
udobne sedeže, pokovko s kozicami,
piščanca in pikantno omako.
POROČILA
Govorili so, da bodo vse razdejali.
Da se bodo streljali, pretepali.
To se ni zgodilo.
Lahko smo ovrgli mite o črncih.
To je najnovejši kino Magica Johnsona.
Po državi ima tri ali štiri.
V Atlanti, Los Angelesu, Houstonu. Zdaj pa še tukaj,
v North Randallu pri Clevelandu.
V Centralnem Harlemu ni bilo niti enega kina.
Zdaj je tu devet kinodvoran.
Dobro je tudi to, da je 80 % zaposlenih
iz domače soseske.
Ni šlo za denar.
Šlo je za spremembo.
Za spreminjanje, oživljanje tiste skupnosti.
Na popolnoma drugačen način.
Ko se je izkazalo, da so naši kinematografi uspešni,
so se ljudje začeli resno spraševati:
"Se bo to v tistih skupnostih res obneslo? Ste prepričani o tem?"
Več kot obneslo se je. Hitro smo se širili.
Svoje lokale je odpiral tudi Starbucks.
V New Yorku sem zagledal dolgo vrsto.
Zagledal sem Starbucks. Takrat ga nisem poznal.
"Ljudje čakajo v vrsti za kavo?"
In v njej so bili tudi črnci.
Sedel sem in se čudil.
"To bo morda moj naslednji korak."
Spoznajte novega mojstra za kavo.
Howarda Schultza, direktorja Starbucksa, človeka za tem napitkom.
Presenetilo me je, da svetovljanski New York
ponuja krasno hrano in umetnost, dobre kave pa ne.
Nisem si predstavljal, da bi Magic s Starbucksom lahko ustvaril
kaj pomembnega in pristnega.
Samo spoznati sem ga hotel, če povem po pravici.
Bodo ljudje v South Centralu pripravljeni plačati štiri dolarje za kavo?
Earvin je odgovoril: "Tudi Guccija kupujemo."
Vsakič, ko je bil kdo v dvomih,
in Howard je bil, upravičeno…
Vse sem odpeljal k nam.
Bližala se je premiera filma Dih ljubezni z Whitney Houston.
Howard Schultz je sklenil priti tisti petek.
Vrglo ga je na rit.
Bilo je noro.
V avli je bilo tisoč ljudi.
Pogledal je vrsto.
Poslušal pogovore pri pultu s hrano.
Videl, da veliko zapravljamo.
Rekel je, da pojdiva v dvorano.
Začeli so predvajati film. Whitney je imela težave s svojim moškim.
Robin, kaj misliš?
Od nekdaj ga ljubim. In zdaj imava novo priložnost.
Nočem, da misli, da ne verjamem vanj.
Vse ženske so rekle: "Pusti ga. Zakaj si še z njim?"
Na glas, v zaslon.
Gledalci so se zelo vživeli.
Vstopili so v film.
Magic mi je govoril: "Poglej, kaj se dogaja.
To se dogaja, ker ljudem omogočamo
stik s filmi.
Rad bi, da v to skupnost pripelješ Starbucks."
Starbucks se širi s kančkom čarovnije. Podjetje v sodelovanju z Magicom Johnsonom
po državi odpira nove lokale.
Izkazalo se je…
44. PREDSEDNIK ZDA
…da tudi črnci pijejo kavo in gledajo ogromno filmov.
Smo pripravljeni?
Ni šlo za dobrodelnost. To je bila donosna naložba.
Vse lastnosti, ki sem jih imel kot košarkar,
imam tudi kot poslovnež.
Sem discipliniran in zbran, dober strateg
in izvajalec. Briljiram.
Earvin je ves čas razmišljal, kako naj se še izboljša.
Moramo rasti, moramo delati.
Pogoltnil bo eno najstarejših verig s hamburgerji.
Ja, Fatburger. Ja.
Ja.
Odprl je še en lokal.
24 Hour Fitness v bližini Oaklanda
je najnovejša naložba Magica Johnsona v revne soseske.
Ugotovili smo, da v ameriških mestih primanjkuje stanovanj in trgovin.
Ukrepajmo.
Ta projekt je dober.
Pa tudi nujen.
Najprej smo morali poskrbeti za gradnjo
v manjšinskih skupnostih po vsej državi.
Vlada ni želela prispevati.
Zavrnitev je bilo več kot privolitev.
Vendar smo vsem dokazali, da so se motili.
V četrti vznikajo nova poslopja.
Zgoraj so stanovanja, spodaj trgovine.
Vsi so lahko videli, kaj poskušamo narediti.
Prvi uspehi so že bili tu.
Postali bomo najpomembnejše gradbeno podjetje
v manjšinskih skupnostih po državi.
Nepremičninski skladi so ga zavračali.
PRIJATELJ, IKONA RAZVEDRILNIŠTVA
Niso vlagali v nakupovalna središča.
Nekdo je rekel, da spreminjate podobo revnih četrti.
Iskal je ljudi z enako zagnanostjo in vizijo.
Delu je posvečal veliko časa in dosegal je nadpovprečne rezultate.
Vstaja ob štirih zjutraj…
PREDSEDNICA JOHNSON ENTERPRISES
Ima močno delovno etiko.
Prihajati smo morali zgodaj. Delali smo tudi med malico.
Delali smo ob sobotah in nedeljah.
V pisarno sem hodila vsako soboto in nedeljo.
Petnajst let zapored.
Johnson se zdaj namesto košarki posveča podjetništvu.
Ukvarja se s kinematografi, restavracijami, nakupovalnimi središči,
Starbucksom, nepremičninami.
Imperij je vreden skoraj pol milijarde dolarjev.
Earvin je želel ogromno narediti.
Vedno me je skrbelo, da poskušava doseči preveč.
Bil je sam.
Z Earvinom sva se o otrocih pogovarjala že pred poroko.
Govorila sva, da hočeva veliko družino, ker je bil iz velike družine.
Vendar se takrat
ni veliko vedelo o tem, ali bolniki s hivom lahko varno spočnejo otroke.
Svetovali so nama, naj ne poskušava.
Imel sem dva sinova.
Vedel sem, da s Cookie ne bova več imela svojih otrok.
Zato sva se odločila za posvojitev.
Dobila sva tega čudovitega otročička.
Prišla je domov. EJ je bil z mano. Rekla sem:
"EJ, poglej. To je tvoja nova sestrica."
Odvrnil je. "Prima. Zelo je prikupna. Zdaj pa jo odnesi nazaj."
Earvin se je z otroki zbližal, ko so postali malčki,
ko so postali gibčnejši.
Zelo zaposlen je bil. Hoditi je moral na delo.
In veliko je potoval, zato je bil bolj malo doma.
Veliko je delal,
toda ko je prišel domov…
HČI
Nosil nam je sladoled, hodili smo v kino.
V nakupovalnem središču je potrpežljivo čakal,
da sem izbrala oblačilo, ki mi je bilo všeč.
Pogosto nas je peljal v kino.
Kadar je bil doma.
Ob koncu tedna, ko je bil doma…
SIN
Šli smo marsikam.
Spominjam se, da je oče pome prišel…
SIN
…takoj ko je prispel v Lansing.
Ko sem bil star deset ali enajst let,
pa sem sam začel leteti k njemu.
Prvič sem videl veliko mesto,
obalo. Obiskal sem Disneyland.
Zdelo se mi je, da je vse drugače kot v Lansingu.
Za pomembne stvari si je vedno vzel čas.
Vendar je veliko delal.
Postajal je to,
kar je hotel biti. In ustvarjal svoj imperij.
Na začetku, ko sem odraščal,
je želel, da postanem športnik.
Ampak šport me nikoli ni zanimal,
čeprav sem šel vsak petek po šoli na košarkarsko tekmo.
Vsi smo šli v Forum in pika.
To smo počeli ob petkih zvečer.
Spremljal sem prvenstva, vse tekme.
Vsi mi govorijo, kako bi radi bili na mojem mestu.
Ali pa omenjajo določeno tekmo, očetovo podajo in podobno.
Jaz pa nimam pojma, o čem govorijo.
Hotela sva, da igra T-ball, pa je na igrišču
nabral rožice in stekel k meni: "Mami, to je zate."
Nabral mi je rožice.
Rekla sem: "EJ, žogo bi moral loviti."
Ko sem igrala košarko, sem imela njegovo številko.
Številko 32.
Ko je prišel na tekmo, sem imela cmok v grlu.
Zdelo se mi je, da me vsi opazujejo.
Otrokom sem ves čas ponavljal,
da njihova dejanja zrcalijo dejanja staršev.
Kot oče sem želel, da sin postane športnik,
da je kot jaz.
Govorili so, da bi bila moja napaka
hujša od vseh napak, ki jih je naredil moj oče.
Če pa mi je kaj res uspelo,
so me pohvalili, a dodali, da je bil moj oče boljši.
Zato me je veselje do igre kmalu minilo.
Vendar bi bilo za očeta po mojem hujše,
če bi jaz, Elisa ali Andre postali nekakšni košarkarski varovanci
in bili zelo uspešni. Če bi bili kot LeBron James.
Po svoje je potreboval to, da hvalijo samo njega.
V duhu se je težko ločil od prejšnjega sveta,
ker so mu ga odrekli.
Ni bil še pripravljen oditi.
Rad je tekmoval.
Pa ne zaradi pohval in občudovanja. Tekmovalen je bil.
Pogrešal sem čase, ko me je kdo sunil s komolcem. Ali pa sem koga sunil jaz.
Pogrešal sem priprave na nasprotnika.
Želel sem igrati.
Zakaj nisem na igrišču?
Leta 1996
je rekel, da bo spet začel igrati košarko.
Vendar sem vedel…
Vedel sem, da ne bo dolgo zdržal.
Johnson je davi končal ugibanja o njegovi vrnitvi.
Vrnil sem se. Ja.
Vstopnice za Forum so navijači Lakersov razgrabili takoj,
ko so izvedeli, da se Magic vrača v ekipo.
Od navdušenja zadnjih nekaj noči nisem mogel spati.
Bilo je leta 1996 na prvi tekmi, na kateri je spet igral.
Razprodana dvorana. Juhu, Magic je nazaj!
MAGIC ZA PREDSEDNIKA
Na radiu sem pokrival šport.
Moral sem na tisto tekmo.
Magic je bil pomemben del mojega otroštva.
PRIJATELJ IN KOMIK
V otroštvu sem ga risal.
Ko sem ga videl spet igrati, in to sijajno…
Magic prodira… Koš!
To je bil slavospev življenju. Bilo je več kot šport.
Magic Johnson je sinoči za Los Angeles Lakerse
igral tako, kot da sploh nikoli ne bi odšel.
Dosegel je 19 točk, osem skokov in deset asistenc.
Vesela sem bila, da igra, ker ga je to osrečevalo.
Vendar…
To še ni pomenilo, da se mi je zdelo pametno.
Magic Johnson pravi: "Pripeljite Michaela."
Magic Man se zdi pripravljen na petkov spopad
s kraljem lige NBA, Michaelom Jordanom. Sinoči se je vrnil v velikem slogu.
Magic skoči.
Pippen ga blokira.
Žogo ima spet Magic. Prodira mimo Rodmana. Nenatančno.
Užalostila me je druga tekma proti Chicago Bullsom.
Zmleli so jih. Michaela poznam. Po tekmi sem govoril z njim.
Bilo mu je hudo.
Z Dennisom Rodmanom sta jih povozila.
Spomnim se, da ga je Dennis Rodman hotel pokrivati.
Zato smo ga poslali nadenj.
Magic odriva Rodmana,
gre okoli njega. Rodman dobi osebno. Ojoj. Zdaj…
Strasti so se razvnele.
Rekel sem: "Že leta 1992 sem ti povedal, da je prišla sveža kri.
Z Larryjem nista več glavna.
V zatonu sta, mi pa v vzponu."
Ni bil več dovolj gibčen in hiter.
Toda bil je pronicljiv in visok…
KRILNI IGRALEC
Zato je bil še vedno koristen igralec.
Nato pa ga je vse začelo utrujati.
Ni bil tako navdušen, kot je mislil, da bo.
Vse skupaj je bilo garanje. Drugače je bilo.
…poskuša braniti. Blazersi se bodo izmazali.
Kakšen odziv!
To je moral narediti, da se je lahko poslovil od košarke.
"Ni tako kot prej.
Tega ne želim več."
To ni žalosten ali slab dan. Dober dan je.
Bog mi je omogočil vrnitev in…
Bog mi bo naklonjen še naprej.
Vračal se je, da bi obudil staro življenje,
toda to ni bilo izvedljivo.
Vendar je v duhu…
Earvin razmišlja in deluje…
Gleda samo naprej. In takrat dobi novo vizijo.
In to ga neznansko razveseli.
Poskusil je različne stvari. Vrnil se je h košarki, imel je svojo oddajo.
Johnson bo že čez nekaj mesecev voditelj Magic Houra,
večerne pogovorne oddaje.
Pozdravljeni. Kako ste?
Na nedavnem srečanju televizijskih urednikov
je poskušal navezati stik z vsemi vodilnimi.
Kako ste? Pozdravljeni.
Njegova ideja se mi je zdela zanimiva.
Sem ga pa opozoril… Delal sem z Davidom Lettermanom.
Da se ne bo zlahka uveljavil. Vse prej kot to.
Leno, Letterman…
Hudo konkurenco imate.
-Ja. -Zakaj to počnete?
Ker je težko.
V živo iz Los Angelesa. Magic Hour.
Magic Hour je…
Ne pozabite, da imam Magica Johnsona rad.
To ni bila le ena najslabših pogovornih oddaj.
Bila je najslabša TV-oddaja v zgodovini.
Poglejte vse te dvojčke v prvi vrsti.
Koliko jih je!
-Samo zaradi mene ste tu? -Ja.
Zelo hitro je ugotovil, da tega ne mara početi vsak večer.
Temu se morate popolnoma posvetiti.
Ni bilo zanj.
Del časa je posvečal drugim stvarem.
Razpet je bil med preveč stvarmi.
Earvin in Magic sta različna človeka.
Magic rad nastopa.
Svetovljan je.
Pred kamerami je nasmejan,
smeje se, uživa v pozornosti.
Pred občinstvom je čisto drugačen.
Zasebno pa je zaprt vase.
Pogosto je zelo molčeč.
Kot v filmu Razcepljen. Bojujeta se za prevlado.
Nekaj časa je glavni Earvin,
potem pa se nekaj spremeni in glavo dvigne Magic.
Hecno je, da imava z očetom skoraj enake možgane.
Zelo podobno razmišljava.
Ugotovil je, kaj je z njim. Jaz pa, kaj je z mano.
Toda pot do tega je bila trnova.
V veliki meri tudi zaradi slavnega očeta.
Ko sem odraščal, me je ves čas opazoval.
Preizkušal me je… Še zlasti, ko sem bil mlajši. Očitno so me vedno privlačile
bolj ženske stvari.
In on… To ni bilo dovoljeno.
Ves čas se je hotel igrati s sestrinimi punčkami, zlasti z barbikami.
Oblačil jih je.
Dopovedovala sem mu, naj tega ne počne,
pa se je samo preselil v svojo sobo.
Barbike in oblekice sem dajal pod posteljo.
Skrival sem jih pred njim.
Živel sem dvojno življenje.
Včasih sem za kakšno uro v sobi lahko frlel v oblekici,
bil zlobna kraljica in se igral s punčkami. Več pa ne.
V šoli sem lahko bil tak, kot sem hotel, doma pa ne.
Spomladanske počitnice.
EJ je bil star 13 let.
Takrat sem videla, da pogleduje nekega fanta. Bili smo na Havajih.
Vprašala sem ga:
"Misliš, da si gej, da so ti všeč fantje?"
Pritrdil je. Zelo se mi je bal povedati.
Še preden je povedal, sem rekel: "EJ, zaradi mene ti ni treba skrbeti.
Vem, kdo si."
In takrat se mu je od srca odvalil kamen.
Mislim, da je s Cookie takrat že govoril,
z očetom pa še ne.
Rekla sem: "Podpiram te, rada te imam.
No, kako bova povedala očetu?"
Ko smo se vrnili s počitnic,
sem mu sklenila takoj povedati, da se ne bi obremenjevala še s tem.
Zmogla sem korak naprej.
Rekel je: "Možat moraš biti. Moraš.
Nisem hotel, da si to." Samo sedel sem.
Sporočal sem mu: "Prizadel si me."
Ne bom vam lagal,
da sem se takoj sprijaznil s tem. Nisem se.
EJ je šel iz sobe. Nadrla sem ga.
"Kako si lahko to rekel?
Tak pač je. Daj mu mir.
Dovoli mu, da se izrazi."
Po tistem sem govoril z EJ-jem.
Bilo je mučno.
-Kaj dogaja, brat? -Kaj dogaja?
Nekega večera sem šel v L. A.-ju v lajf.
Z gejevskim prijateljem. Držala sva se za roke.
Zjutraj pa se je moj svet postavil na glavo.
Povsod je bilo.
20-letni EJ je Magicov sin.
Fotografirali so ga, kako se s fantom držita za roke.
Vsi so hoteli pisati o tem. Spraševali so nas, ali je gej.
Prizadelo me je.
Otroke naj bi varoval.
To sem prevzel od očeta.
Pri EJ-ju sem si moral dopovedati,
da je, kakršen je,
da ne morem zahtevati, da živi po mojih željah.
Da se moram spremeniti jaz.
Nekoč, bili smo doma…
Slišala sem ju na hodniku, blizu EJ-jeve sobe.
Vprašala sem se, zakaj je tako zgodaj pokonci.
Rekel sem mu: "Ni pomembno, kdo hočeš biti,
kdo si. Vedno te bom imel rad."
Tako močno me je objel, da sem mislil, da me bo prelomil.
Takrat sem vedel, da se s tem lahko spoprimemo.
Sijajni EJ Johnson.
Svojo spolno usmerjenost si razkril z velikim pokom.
Za to gre.
-Rad ga bom imel takega, kot je. -Ja.
Podprl me je.
To ogromno pove o njem, o naši družini,
o odnosu med očetom in sinom.
Še zlasti v temnopoltih družinah.
Videl sem le, da ga ima rad,
da o EJ-ju govori s ponosom.
Nisem vedel, da se bom veliko let pozneje s tem spoprijel jaz.
BRANILEC
Spomnil sem se.
Da je bil samo ponosen oče, ki govori o svojem otroku. Samo to.
Spoštuje mene in to, kar sem. Da to lahko izrazim.
Brez strahu.
To, kar je naredil za toliko mladih,
me je osrečilo.
To mi je že omenil.
"Veš, ogromno sem se naučil samo iz tega, da sem tvoj oče.
Opazoval sem te in…"
Takrat je resnično spoznal,
da nama je skupnih veliko stvari.
Moram reči, da sva si zelo zelo blizu.
Earvin je spoznal, da je veliko mladih v stiski.
Cilje sklada smo razširili.
Nismo se več posvečali le hivu in aidsu. Podeljevali smo štipendije.
ŠTIPENDISTKA
Sklad je moja razširjena družina.
Sem nekdanji štipendist…
ŠTIPENDIST
…programa Magica Johnsona in Taylor Michaels.
Pri skladu smo iskali študente,
ki so potrebovali denarno podporo in mentorja.
Večina izbranih štipendistov je bila v hudi stiski.
V šoli so bili uspešni, niso pa imeli denarja za študij.
To težavo je rešil naš sklad.
Dajali smo jim štipendijo
in jih učili, kako naj uspejo.
Spoznali smo, da denarna podpora ni dovolj.
Pri vsem smo jim pomagali.
V več mestih smo imeli tehnološke centre.
Imeli smo delavnice za pisanje življenjepisa, razgovore za službo.
Na začetku nas je bilo v programu trideset,
nato pa vsako leto več.
Doštudirati smo pomagali več tisoč mladim.
To je čudovito.
Magic Johnson, ki smo ga klicali "očka Earv,"
nam je bil kot oče.
Imam krasnega očeta. Z očkom Earvom pa imam dva.
Kličemo ga "očka Earv". "Magic" mi kar ne gre z jezika.
Klicali so ga "očka Earv".
Zelo je vplival na njihovo življenje.
V naši družbi ni bil košarkarski zvezdnik,
ni bil Earvin Magic Johnson.
Bil je topel, nežen, sočuten.
Je nekdo, ki se veseli tvojega napredka.
Ko v nekom opazi potencial, želi vložiti vanj, ga negovati.
Vlil nam je zavest. Zravnaj se, dvigni glavo.
Pomemben si. Svetu lahko nekaj daš. Ljudje morajo to slišati.
Ne boj se življenja.
Zato je zame legenda in ikona.
Dosegel je več, kot si je kdaj predstavljal.
A se še kar ni ustavil. Še vedno se ni.
Je eden najboljših branilcev, morda najboljši košarkar do zdaj.
Je prvi igralec s pokalom v srednješolski ligi
ter ligah NCAA in NBA in z zlatim olimpijskim odličjem.
Je petkratni igralec leta in prvak lige NBA.
Johnson se je uveljavil tudi kot poslovnež.
Pomagal je oživiti revne mestne soseske.
Postal je simbol mesta Los Angeles in še veliko več.
Pripeljal sem mamo, ker oče takrat ni utegnil.
Nenadoma so jo oblile solze.
Vprašal sem, kaj je narobe.
Rekla je: "Ne morem verjeti. Tvoj ded…
Vzhičen bi bil.
Jackie Robinson je bil njegov najljubši igralec.
Navijal je zanj. Po radiu je spremljal vsako tekmo.
Zdaj pa si eden od lastnikov moštva, za katerega je igral Jackie."
Vzelo mi je sapo.
Rodil sem se dan po debiju Jackieja Robinsona v Brooklynu.
To je bila pri nas doma velika reč.
CENTER
Šestdeset let pozneje…
…je tam Magic.
Take sreče… Česa takega ne moreš načrtovati.
Preprosto se zgodi.
Magic Johnson se pridružuje novi ekipi, LA Dodgersom.
Njegove zmage z Lakersi in nasmeh, ki osvoji vsakogar,
so v hipu pregnali
težave, ki so pestile Dodgerse in njihove navijače.
To je… Ne znam…
Ne znam ubesediti občutkov.
Ja, super je.
Moj oče je govoril, da nikoli ne smem imeti dolgov.
Govoril mi je, da je avto, ki ga vozi, njegov,
da je naša hiša res naša.
To je v ZDA moč.
Dodgersi so leta 2020 osvojili pokal.
Za to gre.
Veste, kaj sem rekel moštvu, ko sem kupil klub?
"Z Lakersi sem osvajal pokale v košarki. Zdaj jih hočem v bejzbolu."
In sem res dobil enega. To!
Črnec iz Lansinga v Michiganu.
Zdaj hoče biti uspešen lastnik kluba.
Johnson spet prinaša čarovnijo
svoji ljubljeni franšizi.
Rekli so: "Kupimo Sparksice." "Prav, pa jih dajmo."
Dajmo, Sparksice!
Če ga vprašate po naslednji potezi,
bo odgovoril: "Dobro vprašanje. No…"
Losangeleška ikona Magic Johnson
je del skupine, ki financira LAFC,
nov nogometni klub, ki ga je pred kratkim odobril MLS.
To kot črnec v letih rad vidim.
CENTER
Počne stvari, o katerih mi nismo niti sanjali.
Earvin je vedno oral ledino.
Zavedati se moramo, da ni dovolj,
da nekaj samo začnemo.
Poskrbeti moramo za nadaljevanje.
Vse, kar sem kdaj želel doseči, pa se je zdelo nedosegljivo…
Magic nam je znova pokazal, da zmoremo.
Tudi zato vsi črnci občudujejo Earvina.
Naučil nas je, kako služiti izven igrišča,
in kako priložnost potem ponuditi še drugim temnopoltim.
To je velik dosežek.
Vsi smo Magicovi dolžniki.
CENTER
Vse generacije.
Jaz sem Magicov dolžnik.
Magic Johnson je vsem pokazal,
da nimamo izgovorov za samopomilovanje.
On bi se lahko upravičeno…
ŠPORTNI NOVINAR
…smilil samemu sebi, pa se ni.
In poglejte, kako zdaj sije.
Naredil je veliko ovinkov,
da je prišel do sem.
Do uspešne zveze s Cookie…
-Neverjetno. -Vsi si želimo tega.
-To je krasna ljubezenska zgodba. -Res je.
Kot par sta zelo povezana.
Vedno se ozira, kje je Cookie.
Drži jo za roko, jo išče.
-Ja. -Všeč mi je, kakšen je do nje,
kako jo obravnava, kako jo gleda.
Vidi se, da se ljubita.
Pri njuni zvezi mi je najbolj všeč, da se imata tako rada.
V Nici je res dal vse od sebe.
-Noro. -Videl sem posnetke.
-Ja. To je naredil zanjo. -Saint-Tropez.
Bilo je čudovito.
Presenečenje!
Hvala, da ste prišli na 25. obletnico najine poroke.
Ko razmišljam o preteklosti… Minilo je 25 let.
Čeprav sem vsak dan upala, da se bo zgodil čudež…
Spoznala sem, da se je res zgodil čudež.
Še vedno je tukaj.
Še vedno je zdrav.
Živiva najin čudež.
Lahko se prerekamo, kdo je največji.
Bill Russell, Jerry West, Oscar Robertson,
Wilt Chamberlain, Kareem Abdul-Jabbar,
Michael Jordan, LeBron James…
Še bi lahko naštevali.
Bil sem njegov trener in imam ga rad. Ampak to ni razlog, da je zame največji.
Vsak ima svoje mnenje.
Nisem izjema.
Ampak ni pomembno, kdo je boljši.
Vse življenje bova povezana.
Ime mu je Magic. Vedeli smo, da bo čaroben.
Ne zaveda se vpliva svojega imena.
Vedno bo z nami.
Vzdevek mi nikoli ni bil všeč.
Nisem mislil, da se bo prijel, da se bo obdržal.
Pa se je.
Star sem 61 let in ljudje me še vedno kličejo Magic.
Očitno sem se motil.
Prav so imeli drugi.
Prevedla Polona Mertelj